Halkaa dawladda hoose ayuu nooga khudbadeeyay annaga oo dhallinyaro ah oo aan nolosha guud mooyaane aqoon badan u lahayn siyaasadda, madashaas dhammaan dadweynuhu waa joogeen annaguna waxa aan ahayn kuwa u xiga ee barbarkiisa taagnaa sababtoo ah waxa aannu ahayn arday laga soo kexeeyay dugsiyo kuna jiray xilli dhallinyaranimo, qofku marka uu da’yarta yahay wuu dhiirran yahay, ku dhac buu leeyahay waxaana ka suurtogal ah inuu falal badan ku kaco sida kicin bulsho, mudaharaad iyo rabshad samayn.
